**אודי שני (אהוד שינוטר)** (נולד ב־9 במאי 1957) הוא אלוף (מיל') בצה"ל, כיהן בין היתר כראש אגף התקשוב, מפקד הגיס הצפוני, ומנכ"ל משרד הביטחון.

ביוגרפיה
--------

שני נולד בחיפה ולמד בפנימייה הצבאית לפיקוד שליד בית הספר הריאלי בחיפה. בעל תואר ראשון בכלכלה ומדעי החברה, ותואר שני בניהול אזרחי מאוניברסיטת בר-אילן.

עם גיוסו לצה"ל בשנת 1975 שובץ בחיל השריון בגדוד שלח של חטיבה 401. עבר הכשרה כלוחם וקורס מפקדי טנקים. בהמשך השלים קורס קציני שריון ושירת במגוון תפקידי פיקוד והדרכה של החיל, וכסמג"ד בגדוד 429 של חטיבה 211. השתחרר מצה"ל אך חזר לשירות במלחמת לבנון הראשונה בגדוד 429 בחטיבה של אלי גבע. לאחר פציעתו של מפקד הגדוד, עמוס מלכא, מילא שני את מקומו ולחם עם הגדוד בקרבות דאמור, עין ענוב, קבר שמון והחבירה לביירות.

בשנת 1988 מונה למפקד חטיבה 820 ומפקד מרכז שריון בבסיס האימונים ליחידות השדה. בשנים 1991–1993 שירת כנציג מפקדת זרוע היבשה בפיקוד האימונים וההדרכה של צבא ארצות הברית (TRADOC) שבווירג'יניה. במסגרת תפקידו היה מופקד על איסוף לקחי מלחמת המפרץ הראשונה. עם שובו לישראל ב-1993 מונה למפקד חטיבה 401 ובשנת 1995 לקצין האג"ם של פיקוד המרכז. ב-1997 מונה למפקד עוצבת עידן (אוגדה 340) ומפקד "המרכז לאימון מפקדות" של זרוע היבשה.

במאי 2000 מונה שני לקצין שריון ראשי. באוגוסט 2001 מונה למפקד עוצבת הפלדה.
בפברואר 2002 ביצעו מחבלים פיגוע ביישוב חמרה, בו נרצחו אם ובתה ונהרג אחד הלוחמים. בתחקיר האירוע, שביצע שני כמפקד העוצבה, נקבע כי עיקר הכשל נבע מתפקוד הכוחות בשטח. לאחר האירוע התפטר מתפקידו מפקד חטיבת הבקעה חיליק סופר, אך הוא נקרא בידי הרמטכ"ל שאול מופז לחזור בו. בכתבה שפרסם בן כספית הוטחה ביקורת קשה לגבי תפקוד של שני עצמו באירוע ונטען כי המח"ט התפטר על רקע מחלוקות אישיות עם שני, אך במכתב שפרסם נהגו האישי בפורום אקטואליה ופוליטיקה של וואלה, הזים הנהג חלק מן הטענות וטען שמרבית הדברים מוטים בעקבות הסכסוך עם המח"ט.

בדצמבר 2003 הועלה לדרגת אלוף ומונה לראש אגף התקשוב ומפקד גיס 446. בשנת 2005, לאור דרישת בג"ץ, מונה על ידי הרמטכ"ל משה יעלון לעמוד בראש ועדה צה"לית שתבחן את מידת היעילות וההרתעה של מדיניות הריסת בתי מחבלים כעונש על פיגועי התאבדות. הוועדה בראשותו קבעה כי "הריסת בתי מחבלים כעונש אינה משיגה את מטרתה, דהיינו הרתעת מפגעים אחרים אלא להפך - היא מעוררת את השנאה והאיבה בקרב הפלסטינים ואיננה תורמת להרתעה שממילא נשחקה". שר הביטחון שאול מופז וראש הממשלה אריאל שרון אימצו את המלצות הוועדה.

שני השתחרר מצה"ל בתחילת 2007 והשתלב בקבוצת כתר אירופה, שבבעלות סמי סגול.

בהיותו במילואים חזר לתפקיד מפקד הגיס הצפוני, תפקיד אליו מונה בפברואר 2008, באוקטובר אותה שנה מונה לראש האגף לסיוע ביטחוני (סיב"ט) במשרד הביטחון.

ב-14 בינואר 2010 מינה שר הביטחון אהוד ברק את שני למנכ"ל משרד הביטחון במקומו של פנחס בוכריס. שני הוביל תהליכי פיתוח ורכש, יצוא והתעצמות בהיקפים גדולים מאוד. במסגרת זו נמשך פיתוחה של מערכת כיפת ברזל, נרכשו מטוסי אימון וקרב חדישים לחיל-האוויר, הורחב מערך הצוללות של חיל-הים, הוחל בפיתוח פרויקט נגמ"ש נמ"ר וקודם מיגונם של יישובי עוטף עזה. בנוסף, נבנתה הגדר הביטחונית בגבול ישראל–מצרים והוקם מתקן הכליאה למסתננים סהרונים.

בשנת 2012 פרסם מבקר המדינה, מיכאל לינדנשטראוס, דו"ח שקבע ששני פעל בניגוד לכללי מנהל תקין בהקשר של חמש עסקאות ביטחוניות. לפי המבקר "התנהלות מנכ"ל משהב"ט באה לידי ביטוי בנקיטת פעולות המצריכות סמכויות חוקיות, ללא סמכויות כאלה; באי-קיום חוק הפיקוח ותקנותיו, והוראות משהב"ט; בקבלת החלטות שאינה מבוססת על עבודת מטה סדורה; ובאי-התייעצות עם שר הביטחון בנושאים בעלי השלכה מהותית על מדיניות הייצוא הביטחוני". הדו"ח קבע שמשרד הביטחון בהנהלת שני פעל בניגוד להמלצת משרד החוץ, מבלי לקיים נוהל הכרעת מחלוקת כנדרש, והעיר לשני כי "מנכ"ל משהב"ט אינו יכול לעשות דין לעצמו".

בדו"ח שפרסם מבקר המדינה בחודש ינואר 2013 בנוגע לפרשת הרפז ציין המבקר כי שני הקים שתי ועדות שבחנו את הליקויים בעבודת משרד הביטחון. ועדה אחת, בראשות תא"ל בנימין צוקר ("ועדת צוקר"), מצאה ליקויים בתפקוד מחלקות במשרד הביטחון. שני אימץ את המלצות הוועדה והורה לתקן את הליקויים שנמצאו באגפי המשרד כולל שינוי סדרי עבודה, שינוי סמכויות ותהליכי רכש, הגדרה מחודשת של בקרה ואישורי כניסה למשרד הביטחון והידוק בקרה כספית על פעילויות מסוימות בתחום הרכש והכספים. שני פעל להחלפת שני בעלי תפקידים בכירים במשרד, שהוועדה מצאה ליקויים במילוי תפקידם. ועדה נוספת בראשות עוזרו של שני, שלומי מעיין, בדקה את הנסיבות שהובילו לתקלות במערכת השמירה של שיחות מוקלטות במשרד הביטחון. המבקר קבע כי עבודת הוועדה הייתה תקינה. הוא קבע שבהליך הקמת הוועדה "היו סטיות מהוראות משהב"ט, שלא גרעו מטיב עבודתה".

ב-1 באוגוסט 2013 סיים שני את תפקידו כמנכ"ל משרד הביטחון והוחלף על ידי אלוף (מיל') דן הראל. במרץ 2015 מונה ליו"ר עמותת "יד לשריון", המפעילה את מוזיאון השריון בלטרון ופועלת להנצחת חללי חיל השריון לדורותיהם.

במסגרת פעילותו האזרחית, שני שימש עד תחילת 2021 כיו"ר קרן ההשקעות "אינבו". כמו כן, משמש כמנהל פיתוח עסקי בקבוצת ההחזקות של איש העסקים הסינגפורי פיטר לים. מעל כעשרים שנים, שני מכהן בוועדה המייעצת של קרן "אתנה" הפועלת להעניק לכל מורה בישראל מחשב נייד, וכן בוועדה המייעצת בפרויקט "מחשב לכל ילד". בנובמבר 2020 הצטרף לדירקטוריון חברת "סייבינט". כמו כן, מכהן כיו"ר הדירקטוריון של חברת "הידרוקסיל ישראל" ונמנה עם מייסדי חברת "אקזיטים קפיטל פרנרס". כמו כן, מכהן כיו"ר הדירקטוריון של חברת פלסן סאסא.

נשוי לתמר ואב לשלושה ילדים, מתגורר ברעות.

קישורים חיצוניים
----------------

ויקישיתוף מדיה וקבצים בנושא **אודי שני** בוויקישיתוף
* אודי שני, באתר משרד הביטחון
* אודי שני, באתר יד לשריון
* אודי שני(הקישור אינו פעיל), באתר חיל התקשוב
* אמיר בוחבוט‏, הבכיר הישראלי חשף: כך תתקוף ישראל מהחלל, באתר וואלה!‏, 30 בינואר 2014

הערות שוליים
------------

1. ↑  אהוד שני, באתר "בהשקט ובבטחה".
2. ↑  פליקס פריש ואפרת וייס, בקעת הירדן: 3 הרוגים בחדירת מחבל למושב, באתר ynet, 7 בפברואר 2002
3. ↑  פליקס פריש, מח"ט הבקעה התפטר מתפקידו, באתר ynet, 19 במרץ 2002
4. ↑  מג"ד הנח"ל החרדי יודח בעקבות הפיגוע בחמרה, באתר ערוץ 7, 18 במרץ 2002
5. ↑  פליקס פריש, הרמטכ"ל ישקול מחדש התפטרות מח"ט הבקעה, באתר ynet, 19 במרץ 2002
6. ↑  בן כספית, "האוגדנר נגד המח"ט", מוסף שבת מעריב, 7 ביוני 2002
7. ↑  תא"ל שטרן ימונה לראש אכ"א, באתר ערוץ 7, 5 בדצמבר 2003
8. ↑  עומר צנעני, מניהול סכסוך לניהול הסדר: תפיסת הביטחון הישראלית והמדינה הפלסטינית, עמ' 32, מרכז שטינמץ למחקרי שלום (אתר מולד)
9. ↑  הריסת בתי מחבלים: תולדות המדיניות השנויה במחלוקת, באתר חדשות 13, 29 באוגוסט 2018
10. ↑  עמוס הראל ויובל אזולאי, האלוף במילואים אודי שני יפקד על הגיס הצפוני, באתר הארץ, 28 בינואר 2008
11. ↑  עמוס הראל, אודי שני מונה לראש האגף לסיוע ביטחוני במשרד הביטחון, באתר הארץ, 11 באוקטובר 2008
12. ↑  דו"ח מבקר המדינה 62, חלק שני פרק חמישי, עמ' 1543–1555
13. ↑  סטלה קורין גלובר, ‏אודי שני צריך ללכת הביתה, באתר גלובס, 1 במאי 2012
14. ↑  טל ליטמן, מבקר המדינה: מנכ"ל משרד הביטחון פעל שלא על פי כללי מינהל תקין, באתר כלכליסט, 1 במאי 2012
15. ↑  מבקר המדינה, דו"ח ביקורת על פרשת "מסמך הרפז", ינואר 2013, עמ' 55, 292–294
16. ↑  18 מארס 2015: חיים ארז - אתה המפקד, החבר, החולם והמגשים
17. ↑  הנהלת קרן invo
18. ↑  יוסי הטוני, אלוף (מיל׳) אודי שני, לשעבר מנכ"ל משרד הביטחון, מצטרף לדירקטוריון סייבינט, "אנשים ומחשבים", 16 בנובמבר 2020
19. ↑  מידע על אודות החברה, באתר חברת הידרוקסיל ישראל
20. ↑  מידע על אודות מייסדי החברה, באתר חברת אקזיטים
21. ↑  גולן חזני, משה אלעזר מונה למנכ"ל חברת המיגון פלסן סאסא במקום דני זיו שעוזב לאחר 35 שנה, באתר כלכליסט, 18 בדצמבר 2022
22. ↑  תצהירו של אודי שני, באתר התנועה לאיכות השלטון

| אודי שני - תבניות ניווט |
| --- |
| 

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מנכ"לי משרד הביטחון |
| --- |
| 

|  |
| --- |
| לוי אשכול • אליעזר פרי (פרלסון) • פנחס ספיר • זאב שינד • שמעון פרס • אשר בן נתן • משה קשתי • ישעיהו לביא • יצחק עירוני • פנחס זוסמן • יוסף מעין • אברהם בן יוסף • אהרן בית-הלחמי • מנחם מרון • דוד עברי • אילן בירן • עמוס ירון • יעקב תורן • גבי אשכנזי • פנחס בוכריס • אודי שני • דן הראל • אודי אדם • אמיר אשל • אייל זמיר |

 |

| ראשי אגף התקשוב וההגנה בסייבר  |
| --- |
| 

|  |
| --- |
| יצחק הראל • אודי שני • עמי שפרן • עוזי מוסקוביץ' • נדב פדן • ליאור כרמלי • ערן ניב |

 |

| מפקדי עוצבת הפלדה  |
| --- |
| 

|  |
| --- |
| •אברהם אדן • דב תמרי • אמנון רשף • נתן ניר • דן שומרון • חיים ארז • דן ורדי • מנחם עינן • אמנון ליפקין-שחק • דורון רובין • דני יתום • זאב ליבנה • יצחקי חן • עוזי דיין • שלמה ינאי • עמוס מלכא • איל בן ראובן • יצחק הראל • אודי אדם • אודי שני • טל רוסו • גיא צור • עוזי מוסקוביץ' • אגאי יחזקאל • מוטי ברוך • נדב פדן • אמיר אבולעפיה • עודד בסיוק • סער צור • נדב לוטן |

 |

| מפקדי חיל השריון  |
| --- |
| מפקדי גייסות השריון | יצחק פונדק • חיים לסקוב • מאיר זורע • אורי בן ארי • חיים בר-לב • דוד אלעזר • ישראל טל • אברהם אדן • משה פלד • אמנון רשף • משה בר כוכבא |
| קציני שריון ראשיים (קשנ"ר) | שאול יפה • משה בר-תקווה • מנחם מרון • מרדכי ציפורי • עמי מורג • עמוס כץ • יוסי בן-חנן • יצחק רבין • אמי פלנט • דוביק טל • מאיר גחטן • אודי שני • אביגדור קליין • סמי תורג'מן • חלוצי רודוי • אגאי יחזקאל • יגאל סלוביק • עפר צפריר • שמואל אולנסקי • גיא חסון • אוהד נג'מה • הישאם אבראהים • אוהד מאור |

| מפקדי חטיבה 401  |
| --- |
| 

|  |
| --- |
| אורי בר-און • ששון יצחקי • דב תמרי • אברהם רותם • דן שומרון • אהוד ברק • עמנואל סקל •מנחם עינן • חגי רגב • יצחק רבין • זאב ליבנה • עוזי לבצור • יצחק אשל • מוטי פז • עוזי דיין • שלמה ינאי • איל בן ראובן • אודי שני • אביגדור קליין • אבי מזרחי • עוזי זגורי • אלי רייטר • גיא צור • יעקב ברק • מוטי כידור • יצחק תורג'מן • יגאל סלוביק • עינב שלו • סער צור • יאיר וולנסקי • אוהד נג'מה • דודו סונגו • אוהד מאור • בני אהרון |

 |

 |

 |